Makrofagi
Makrofagit (kr. Makrofagos, "suursyömäri") ovat elimistön syöjäsoluja, jotka syövät vieraiksi tunnistettuja mikrobeja ja vierasaineita. Makrofagien tuma on hevosenkengän muotoinen ja solulimassa on atsurofiilisia jyväsiä. Atsurofiiliset jyväset sisältävät fagosytoosin toiminnan kannalta tärkeitä lysosomaalisia entsyymejä kuten lysotsyymejä ja myeloperoksidaaseja.
Marfanin oireyhtymä
Oireiden voimakkuus vaihtelee henkilöstä toiseen. Tyypillinen piirre ovat poikkeuksellisen pitkät raajat. Myös sormet ja varpaat ovat normaalia pidempiä ja kapeampia. Nivelkivut ja nivelten yliliikkuvuus on tyypillistä. Selän ja rintakehän muoto voi olla poikkeava, mikä saattaa ilmetä esimerkiksi kuopparintana tai skolioosina. Marfanin oireyhtymästä kärsivät ovat lähes kaikki likinäköisiä. Glaukooman riski on selvästi kasvanut, ja joillekin voi kehittyä vakaviakin näkövammoja silmän rakennemuutoksien seurauksena.